Bodvar balti

Bodvar balti (norrønt: Bǫðvarr balti, Bodvar bjørn) var en norrøn skald som virket i Norge på 1100-tallet. Han er nevnt i den islandske skaldeoversikten Skáldatal som en av hirdskaldene til den norske kong Sigurd Munn (Sigurd Haraldsson) som døde i 1155. Ingenting er kjent om hans liv, og man vet ikke om han var fra Norge eller Island.

Fire vers fra en dråpa om Sigurd Munn (Sigurðardrápa) er bevart i avskrifter av Morkinskinna og Snorre-Edda. De første bevarte versene beskriver Sigurds seier over Sigurd Slembe og Magnus Blinde i slaget ved Holmengrå i borgerkrigstidens første epoke i 1139.

I Morkinskinna er han benevnt med tilnavnet Halti (den halte)Morkinskinna, etter Finnur Jónsson, København (1932), s 438, men dette beror sannsynligvis på en feilskrift ettersom de andre kildene bruker tilnavnet Balti (bjørnen).

 Referanser 

 Eksterne lenker 
 Bǫðvarr baltis dikt, originaltekst på Scaldic Poetry
 Íslenzkar æviskrár frá landnámstímum til ársloka 1940, s 290

Kategori:Skalder